"רוקמים קהילה באשכולות " 6 נובמבר 2017

עם סיום עבודתה של מאיה בן ציון כרכזת קהילה פורסמה המשרה מתוך כוונה לאייש אותה ע"י מועמד/ת בעל/ת ניסיון ויכולת לקדם את היישוב באתגר הגדול ביותר בו אנו נמצאים – הכפלת היישוב בפרק זמן קצר ,קליטה התאקלמות והיטמעות של משפחות חדשות רבות .

ככל שחלף הזמן ותוך כדי בחינת המועמדים, ערכנו במזכירות כמה וכמה דיונים בנושא מהות התפקיד והאם המשרה כפי שהיא מוצעת היום אכן מתאימה לאווירה ביישוב , האם המשרה מתאימה למצב הדמוגרפי הקהילתי והתרבותי שלנו באשכולות?

כמות התושבים ומספר המשפחות ביישוב הוכפל ,בקרוב צפויות לעלות משפחות חדשות נוספות ובעתיד כמות המשפחות תשולש ואף יותר .כבר היום אנו עדים לתופעות חברתיות קונפליקטים ותהליכים קהילתיים ותרבותיים חדשים ומאתגרים שלא הכרנו בעבר, החלטנו לפתוח את הדיון לתושבים פעילים נוספים והגענו להבנה כי צריך לשנות כיוון ולנסות מודל ניהול קהילה אחר ממה שהוגדר בעבר.

האתגר המשמעותי של הכפלת היישוב שנדרשים בו קליטה הטמעה וגיבוש קהילה חדשה באשכולות בזמן כ"כ קצר מציב קושי קהילתי ותרבותי שעדיין לא חווינו בעוצמה וברמה כזאת באשכולות, היום אנו מבינים שאם לא ננהל את התהליכים הללו בתבונה וברגישות המציאות תטפח לנו בפנים דבר שיפגע באופן מהותי וישיר באיכות חיינו ביישוב.

התחדדה בנו ההבנה שכדי לבנות באופן בריא ונכון את קהילת אשכולות יש צורך ואף חובה לגייס מעגלים רחבים יותר של תושבים, תושבים מעורבים ופעילים שייקחו אחראיות מלאה על התוצרים שיעצבו את החזון והDNA החדש שלנו באשכולות.

איילת שלום, שהייתה שותפה לתהליך החשיבה, הרימה את הכפפה והסכימה לקחת את התפקיד בהתנדבות, לנהל ולהפעיל צוות קהילה שיורכב מתושבים בעלי יכולות ומוטיבציה לעשייה ובכך לרקום בחכמה וברגישות חזון לקהילה המתחדשת. הפעילות תבסס תחילה על מה שקיים ולאט לאט ירקם ויבנה החזון החדש שלנו באשכולות שיבטיח את איכות חיינו לשנים הבאות.

הוחלט שהחל מחודש נובמבר , איילת תשמש למעשה כמנהלת קהילה –בתפקידה היא תפעיל ותנהל צוות עבודה שיבצע הלכה למעשה את כל הפונקציות והתפקידים שבהגדרת התפקיד של רכזת הקהילה. כולם יעשו זאת בהתנדבות באחריות ובמחויבות מלאה.

איילת תשמש הכתובת לכל מה שקשור לענייני : קהילה תרבות חינוך נוער קליטה ואקלום ביישוב, היא תעבוד מול המזכיר בהגדרת תכניות עבודה מבוססות תקציב , תשתתף בישיבות מזכירות הרלוונטיות , תעבוד בייצוג אינטרסים של היישוב מול גורמי רווחה חינוך והקהילה במועצה , ועוד

בשלב זה אנו מקפיאים את איוש משרת רכזת קהילה ומברכים את איילת על היוזמה והנכונות להתגייס ולנהל את האתגר הקהילתי באשכולות בחודשים הקרובים.

מכאן אנו קוראים לכל תושב ותושבת שרוצים להצטרף לעשייה בצוות קהילה ליצור קשר עם איילת בטלפון : 054-7998799 או מייל : shalomayelet@gmail.com

בברכת הצלחה רבה ועשייה פורה ומבורכת

חברי מזכירות אשכולות:

רונית גמליאל, נטע חיון, רולו אינסוא, יעקב כהן, זבולון כלפה,